Ann Helen Gjermundsen

Ann Helen Gjermundsen (født 1981 i Lakselv) er en norsk aksjonist.

Gjermundsen ble en av frontfigurene i protestene mot norske myndigheters håndtering av koronapandemien. Hun var initiativtaker til en demonstrasjon foran Stortinget i Oslo i april 2021 der det ble oppfordret til å gi hverandre klemmer og å brenne munnbindene, og pandemien ble omtalt som en bløff. Blant dem som deltok på demonstrasjonen var reality-kjendis Svein Østvik. 

I 2021 grunnla hun Foreningen Frie Menneske. I februar 2022 arrangerte foreningen en markering i Oslo inspirert av protestene i Canada. Det var planlagt å kjøre en konvoi med 500 kjøretøy inn til Stortinget, men dette ble de nektet av Politiet. I aksjonistenes Facebook-gruppe var det  medlemmer, men det var bare rundt 100 som møtte opp på demonstrasjonen.

Høsten 2021 var Gjermundsen hovedperson i en episode av TV-programmet Helene sjekker ut på NRK som handlet om koronaskeptikere.

Referanser

Eksterne lenker 
 Koronaskeptikere Helene sjekker ut, NRK

Norske vaksinemotstandere
Personer fra Porsanger kommune